CELEX: 32013R0191
Language: sl
Date: 2013-03-05 00:00:00
Title: Izvedbena uredba Komisije (EU) št. 191/2013 z dne 5. marca 2013 o spremembi uredb (ES) št. 798/2008, (ES) št. 119/2009, (EU) št. 206/2010 in Odločbe 2000/572/ES v zvezi s potrdilom o dobrem počutju živali v vzorcih veterinarskih spričeval  Besedilo velja za EGP

6.3.2013   
            
            
               SL
            
            
               Uradni list Evropske unije
            
            
               L 62/22
            
         IZVEDBENA UREDBA KOMISIJE (EU) št. 191/2013
   z dne 5. marca 2013
   o spremembi uredb (ES) št. 798/2008, (ES) št. 119/2009, (EU) št. 206/2010 in Odločbe 2000/572/ES v zvezi s potrdilom o dobrem počutju živali v vzorcih veterinarskih spričeval
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1) in zlasti člena 9(4)(b) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 798/2008 (2) določa seznam tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Unijo in njihov tranzit skozi Unijo, ter zahteve za izdajanje veterinarskih spričeval.
            
         
               (2)
            
            
               Uredba Komisije (ES) št. 119/2009 (3) določa seznam tretjih držav ali njihovih delov za uvoz mesa divjih leporidov, nekaterih divjih kopenskih sesalcev in gojenih kuncev v Unijo ali njegov tranzit skozi Unijo ter zahteve za izdajanje veterinarskih spričeval.
            
         
               (3)
            
            
               Uredba Komisije (EU) št. 206/2010 (4) določa zahteve za izdajo veterinarskih spričeval za vnos nekaterih pošiljk živih živali ali svežega mesa v Unijo. Določa tudi sezname tretjih držav, njihovih ozemelj ali delov, ki izpolnjujejo nekatera merila in iz katerih se pošiljke zato lahko vnesejo v Unijo, ter zahteve za izdajo veterinarskih spričeval za vnos nekaterih pošiljk svežega mesa parkljarjev v Unijo, kot je določeno v Direktivi Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev, o spremembi direktiv 90/426/EGS in 92/65/EGS ter razveljavitvi Direktive 72/462/EGS (5).
            
         
               (4)
            
            
               Odločba Komisije 2000/572/ES (6) določa pogoje v zvezi z zdravstvenim varstvom živali in javnim zdravstvom ter izdajanjem veterinarskih spričeval za uvoz mesnih pripravkov iz tretjih držav.
            
         
               (5)
            
            
               Uredba Sveta (ES) št. 1099/2009 (7) določa pravila za zaščito živali pri usmrtitvi, ki se uporabljajo od 1. januarja 2013.
            
         
               (6)
            
            
               Člen 12 navedene uredbe določa, da mora biti zdravstvenemu spričevalu, ki spremlja meso, uvoženo iz tretjih držav, priloženo potrdilo, ki dokazuje, da se bile izpolnjene zahteve, ki so najmanj enake tistim iz poglavij II in III navedene uredbe.
            
         
               (7)
            
            
               Zaradi jasnosti bi bilo treba posodobiti potrdila o dobrem počutju živali v vzorcih veterinarskih spričeval „POU“ in „RAT“ iz dela 2 Priloge I k Uredbi (ES) št. 798/2008, v vzorcu veterinarskega spričevala „RM“ iz Priloge II k Uredbi (ES) št. 119/2009, v vzorcih veterinarskih spričeval „BOV“, „OVI“, „POR“, „EQU“ in „SUF“ iz dela 2 Priloge II k Uredbi (EU) št. 206/2010 in v vzorcu veterinarskega spričevala za mesne pripravke iz Priloge II k Odločbi 2000/572/ES.
            
         
               (8)
            
            
               Takšno potrdilo bi bilo treba dodati tudi k vzorcu veterinarskega spričevala „RUF“ iz dela 2 Priloge II k Uredbi (EU) št. 206/2010; tako bi bilo treba zahtevano spričevalo predložiti samo v primeru, ko je gojena divjad zaklana ali usmrčena v klavnici.
            
         
               (9)
            
            
               Primerno je, da se uvede prehodno obdobje, v katerem se bodo lahko tretje države prilagodile spremenjenim vzorcem veterinarskih spričeval.
            
         
               (10)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Spremembe Uredbe (ES) št. 798/2008
   V vzorcih veterinarskih spričeval „POU“ in „RAT“ v delu 2 Priloge I k Uredbi (ES) št. 798/2008 se točka II.3. nadomesti z naslednjim:
   
      „II.3.   Potrdilo o dobrem počutju živali
      
      Podpisani uradni veterinar potrjujem, da je sveže meso iz dela I tega spričevala pridobljeno iz živali, s katerimi so v klavnici pred zakolom oziroma usmrtitvijo in med njima ravnali v skladu z ustreznimi določbami zakonodaje Unije in da so bile pri tem izpolnjene zahteve, najmanj enakovredne tistim iz poglavij II in III Uredbe Sveta (ES) št. 1099/2009 (8).
   
   Člen 2
   Sprememba Uredbe (ES) št. 119/2009
   V vzorcu veterinarskega spričevala „RM“ v Prilogi II k Uredbi (ES) št. 119/2009 se točka V nadomesti z naslednjim:
   
      „V.   POTRDILO O DOBREM POČUTJU ŽIVALI
      Podpisani uradni veterinar potrjujem, da je sveže meso iz dela I tega spričevala pridobljeno iz živali, s katerimi so v klavnici pred zakolom oziroma usmrtitvijo in med njima ravnali v skladu z ustreznimi določbami zakonodaje Unije in da so bile pri tem izpolnjene zahteve, najmanj enakovredne tistim iz poglavij II in III Uredbe Sveta (ES) št. 1099/2009 (9).
   
   Člen 3
   Spremembe Uredbe (EU) št. 206/2010
   Uredba (EU) št. 206/2010 se spremeni:
   
               1.
            
            
               V vzorcih veterinarskih spričeval „BOV“, „OVI“, „POR“, „EQU“ in „SUF“ v delu 2 Priloge II se točka II.3. nadomesti z naslednjim:
               „II.3.   Potrdilo o dobrem počutju živali
               
               Podpisani uradni veterinar potrjujem, da je sveže meso iz dela I tega spričevala pridobljeno iz živali, s katerimi so v klavnici pred zakolom oziroma usmrtitvijo in med njima ravnali v skladu z ustreznimi določbami zakonodaje Unije in da so bile pri tem izpolnjene zahteve, najmanj enakovredne tistim iz poglavij II in III Uredbe Sveta (ES) št. 1099/2009 (10).
            
         
               2.
            
            
               V vzorcu veterinarskega spričevala „RUF“ v delu 2 Priloge II se za točko II.2.7. vstavi naslednja točka II.3.:
               „(1) II.3.   Potrdilo o dobrem počutju živali
               
               Če je sveže meso iz dela I tega spričevala pridobljeno iz živali, ki so bile zaklane ali usmrčene v klavnici, podpisani uradni veterinar potrjujem, da so v klavnici pred zakolom oziroma usmrtitvijo in med njima z živalmi ravnali v skladu z ustreznimi določbami zakonodaje Unije in da so bile pri tem izpolnjene zahteve, najmanj enakovredne tistim iz poglavij II in III Uredbe Sveta (ES) št. 1099/2009 (11).
            
         Člen 4
   Sprememba Odločbe 2000/572/ES
   V vzorcu veterinarskega spričevala za mesne pripravke v Prilogi II k Odločbi 2000/572/ES se točka II.3. nadomesti z naslednjim:
   
      „II.3.   Potrdilo o dobrem počutju živali
      
      Podpisani uradni veterinar potrjujem, da so mesni pripravki (1) iz dela I tega spričevala pridobljeni iz mesa živali, s katerimi so v klavnici pred zakolom oziroma usmrtitvijo in med njima ravnali v skladu z ustreznimi določbami zakonodaje Unije in da so bile pri tem izpolnjene zahteve, najmanj enakovredne tistim iz poglavij II in III Uredbe Sveta (ES) št. 1099/2009 (12).
   
   Člen 5
   Prehodna določba
   Pošiljke proizvodov živalskega izvora s priloženimi ustreznimi veterinarskimi spričevali, ki so bila izdana najpozneje 30. novembra 2013 v skladu z vzorci veterinarskih spričeval pred začetkom veljavnosti te uredbe, se lahko v prehodnem obdobju do 31. januarja 2014 še naprej vnašajo v Unijo.
   Člen 6
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 18, 23.1.2003, str. 11.
   
      (2)  UL L 226, 23.8.2008, str. 1.
   
      (3)  UL L 39, 10.2.2009, str. 12.
   
      (4)  UL L 73, 20.3.2010, str. 1.
   
      (5)  UL L 139, 30.4.2004, str. 321.
   
      (6)  UL L 240, 23.9.2000, str. 19.
   
      (7)  UL L 303, 18.11.2009, str. 1.
   
      (8)  UL L 303, 18.11.2009, str. 1.“
   
      (9)  UL L 303, 18.11.2009, str. 1.“
   
      (10)  UL L 303, 18.11.2009, str. 1.“
   
      (11)  UL L 303, 18.11.2009, str. 1.“
   
      (12)  UL L 303, 18.11.2009, str. 1.“